Diari Oficial de la Generalitat Valenciana


Sumari del DOGV 4339, del 19-09-2002 (2002/9486)

Informació pública sobre el programa d'actuació integrada per al desenvolupament urbanístic de la unitat d'execució SUR 13.
---------------------------------------------------------------------------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9486


Organisme emissor
:   Ajuntament de Vinaròs

Tipus de document
:   Anunci

Informació pública sobre el programa d'actuació integrada per al desenvolupament urbanístic de la unitat d'execució SUR 13. [2002/A9486]
  
Amb data 10 de juliol de 2002, registre d'entrada 9784 (registre d'entrada en Servicis Tècnics ST/1281), es presenta davant de l'Ajuntament de Vinaròs una instància, firmada per Juan Alberto Oller Sanz, en representació de la mercantil Calviga, SA, on sol·licita que es tinga per presentada l'alternativa tècnica de programa d'actuació integrada per a l'àmbit de la unitat d'execució SUR-13 del Pla General d'Ordenació Urbana.
  
Junt amb la instància es presenten els documents següents:
  
- Memòria pròpia del programa d'actuació integrada.
  
- Pla parcial amb modificació del Pla General.
  
- Avantprojecte d'urbanització.
  
- Justificant d'haver obtingut la cèdula d'urbanització.
  
La documentació presentada s'ha sotmés a informe tècnic, en què es conclou que la documentació està completa i complix els requisits i el contingut de l'article 32.a i b i 29.4 de la Llei 6/1994, Reguladora de l'Activitat Urbanística (LRAU).
  
Vist el que s'ha exposat i de conformitat amb el que disposen els articles 45 i 46 de la LRAU, resolc:
  
- Exposar al públic, durant el termini de 20 dies en un diari d'informació general i en el Diari Oficial de la Generalitat Valenciana, l'alternativa tècnica del programa d'actuació integrada, presentada per la mercantil Calviga, SA, per a l'àmbit de la unitat d'execució SUR-13.
  
- Durant el termini de 20 dies hàbils des de la publicació de l'anunci d'informació pública en el Diari Oficial de la Generalitat Valenciana, última publicació de l'edicte, qualsevol persona interessada podrà presentar al·legacions i alternatives tècniques a l'exposada al públic, amb el contingut de l'article 32.a i b de la LRAU, al Registre General de l'Ajuntament.
  
- Així mateix, qualsevol persona interessada podrà presentar en una plica tancada proposicions juridicoeconòmiques durant els cinc dies hàbils següents al venciment del termini indicat amb anterioritat.
  
- Els terminis assenyalats adés es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
- L'acte d'obertura de pliques s'efectuarà en la següent data hàbil a la conclusió del termini per a presentar-les a l'Ajuntament.
  
- Durant tot el procediment podran ser objecte de consulta, a l'Ajuntament, les al·legacions i alternatives tècniques que es vagen presentant. Així mateix totes les actuacions podran ser objecte de consulta i al·legacions per l'interessat durant els 10 dies següents al d'obertura de pliques.
  
Cosa que es fa públic perquè se'n prenga coneixement, als efectes indicats adés i als que disposa l'article 57 de la LRAU. El present anunci val també de comunicació als propietaris de sòl i titulars de drets afectats desconeguts, amb domicili o parador ignorat o insuficient per a poder efectuar l'avís o si no es pot efectuar, de conformitat amb l'article 59.4 de la Llei 30/1992.